Twee mense in Mpumalanga vermoorDie polisie in Mpumalanga sê twee mense is in afsonderlike voorvalle in die provinsie vermoor. Kol. Leonard Hlathi, woordvoerder van die polisie, sê ŉ 46-jarige veiligheidswag is Dinsdagaand by ŉ skool buite Hazyview vermoor. Hlathi sê verdagtes het by die skool se stoorkamer ingebreek en kruideniersware gesteel nadat hulle die veiligheidswag vermoor het. In ŉ afsonderlike voorval is ŉ 43-jarige vrou vermoor en aan ŉ boom opgehang op die plaas Oorkot naby Witrivier. Hlathi sê die vrou is glo erg aangerand voor sy aan die boom opgehang is.